**VEDTEKTER FOR AKTIV BARNEHAGE**

Vedtatt på medlemsmøte i Aktive Foreldre SA 17. oktober 1988.

Revidert 11.04.2024.

**1. Barnehagen drives av Aktive Foreldre BA.**

**2. Barnehagen drives i samsvar med:**

 a) Lov om barnehager og de av Barne- og Familiedepartementets til enhver tid fastsatte forskrifter og retningslinjer. Herunder hører og normer for arealutnyttelse av barnehagens leke- og oppholdsareal.

Aktiv Barnehages vedtektsfestede norm er 4 m2 pr. barn over 3 år og 5,2 m2 pr. barn under 3 år

innenfor et godkjent areal på 438 m2.

 b) Vedtak i Aktive Foreldre SA.

 c) Årsplan for barnehagen.

**3. INTERNKONTROLLRUTINER.**

 Det henvises til barnehagens internkontrollhåndbok.

**4. FORELDRERÅDET.**

4.1 Foreldrerådet består av alle foreldre som til enhver tid har barn i barnehagen.

4.2 Foreldrerådet skal fremme samarbeid mellom hjem og barnehage.

4.3 Foreldrerådet har rett til å uttale seg om saker som er viktige for foreldrenes forhold til barnehagen.

4.4 Foreldrerådsmøte skal avholdes minst 1 gang i året. Innkallelse foretas av styrer i barnehagen med minst 5 dagers varsel.

4.5 Ved avstemming avgis en stemme for hvert barn av fremmøtte familier. Beslutning fattes ved simpelt flertall blant de fremmøtte.

**5. SAMARBEIDSUTVALGET.**

5.1 Barnehagen skal ha et samarbeidsutvalg med 6 medlemmer. Foreldrerådet, de ansatte og styret for Aktive Foreldre SA velger 2 representanter hver.

5.2 Styrer har møte-, tale- og forslagsrett i samarbeidsutvalget. Styrer har ikke stemmerett med mindre vedkommende er valgt medlem. Styrer er samarbeidsutvalgets sekretær.

5.3 Samarbeidsutvalget konstituerer seg selv.

5.4 Samarbeidsutvalget har uttalerett i saker som gjelder den alminnelige drift av barnehagen.

5.5 Vedtak fattes med simpelt flertall. 3 representanter må være tilstede for at samarbeidsutvalget er beslutningsdyktig. Det skal føres møtebok.

**6. OPPTAK.**

6.1 Styret for Aktive Foreldre SA, i samråd med styrer, foretar opptak av barn.

6.2 Barnehagens opptakskrets er:

 barn av medlemmer som omfatter:

 barn av familier som er medlemmer i Aktive Foreldre SA

 barn av ansatte i Aker BP AS, inntil 15 plasser

 barn av fast ansatte i Aktive Foreldre SA, inntil 7 plasser

 barn av ansatte i Forsvaret, inntil 8 plasser

 Barn bosatt i Sandnes kommune kan tildeles ledige plasser.

6.3 Følgende opptakskriterier legges til grunn:

 1. Medlemmenes barn skal først tildeles plass. Søsken av medlemmers barn skal prioriteres.

2. Barn av medlemmer som har lovfestet rett til barnehageplass i henhold til Lov om Barnehager, § 13, har prioritet til ledige plasser.

3. Når alle som har rett til plass etter pkt. 1 er tildelt plass, vil ledige barnehageplasser bli tildelt søkere på barnehagens venteliste. Barn på søkerlisten som har lovfestet rett til barnehageplass i henhold Lov om Barnehager, § 13, gis prioritet.

 Øvrige plasser tildeles etter søkerliste fra samordnet opptak rangert slik:

* Det tildeles først plass til barn som har valgt Aktiv barnehage som første alternativ. De aktuelle søkerne rangeres etter søkerdato.
* Deretter fordeles de øvrige plassene etter prioritet og søknadsdato.

6.4 Søknadsfrist.

Barnehagen følger Sandnes kommunes hovedopptak med frist 1.mars. Søknader som kommer etter denne fristen, blir satt på venteliste og kan først få barnehageplass når de som har søkt innen fristen er tildelt plass.

6.5 Dersom der er flere søkere enn plasser, benyttes ansiennitetsprinsippet som opptakskriterie. Dvs.at medlemmer med eldst medlemskap får tildelt plass først, med mindre vedkommende medlem tidligere har fått tildelt plass etter ansiennitet. Når ansienniteten på et medlemskap er benyttet en gang, nullstilles ansienniteten. Ny ansiennitet opparbeides fra dato barnehageplass tildeles medlemmet.

6.6 Oppsigelsesfrist: 3 måneder, regnet fra den 1. i påfølgende måned.

**7. BETALING.**

7.1 Betalingssatsene reguleres etter den til enhver tid gjeldende maksimalpris vedtatt av Stortinget.

7.2 Det skal betales for 11 mnd. uavhengig av ferie og annet fravær. Det betales ikke for august måned.

7.3 Dersom et barn slutter etter 1. april må det betales til og med juli måned, såfremt styret i Aktive Foreldre SA ikke vedtar noe annet.

7.4 Den månedlige foreldrebetalingen skal betales forskuddsvis innen den 1.i hver måned.

7.5 Manglende eller uregelmessig foreldrebetaling kan føre til at barnet mister plassen og at styret overtar disposisjonsretten til en eventuell andel.

7.6Enkeltsaker knyttet til klager eller henvendelse vedrørende betaling skal behandles av styret som egen sak.

**8. ÅPNINGSTIDER.**

8.1 Barnehagen har åpent mellom kl. 7.15 - 16.30.

 Onsdag før Skjærtorsdag, Julaften og Nyttårsaften holdes stengt.

**9. FERIER.**

9.1 Alle barn skal ha 5 ukers ferie i løpet av et barnehageår, det vil si i perioden 15/8 et kalenderår til 15/8 påfølgende kalenderår. Barnehagens 5 planleggingsdager kan regnes som avvikling av en ferieuke.

 To ferieuker avvikles i juli måned. Aktiv barnehage holder stengt i uke 29 og 30.

**10.** **DAGLIG DRIFT.**

10.1 Styrerens overordnede når det gjelder daglig drift av barnehagen, samt økonomiske og personalmessige spørsmål er styret i Aktive Foreldre SA.

10.2 Personalets lønns- og arbeidsvilkår reguleres etter den til enhver tid gjeldende tariffavtale inngått mellom de representerte fagforbundene og Private Barnehagers Landsforbund.

**11. HELSEMESSIGE FORHOLD.**

11.1 Hvis et barn er sykt eller har fravær av andre grunner, må det gis beskjed til barnehagen. Syke barn må holdes hjemme pga. smittefaren.

11.2 Hvis barnet ikke kan være ute og delta i aktiviteter på lik linje med de andre barna, må det holdes hjemme. I tvilstilfeller avgjør styreren/ avdelingslederen om barnet kan være i barnehagen.

**12. ANSVARSFORHOLD.**

12.1 Aktive Foreldre SA tegner ulykkesforsikring for barn i barnehagen.

12.2 Personalet har ansvar for barna den tiden de er i barnehagen.

12.3 Den som følger barnet til barnehagen, må ikke forlate barnet før vedkommende har vært i kontakt med personalet på barnets avdeling. Foreldrene er ansvarlige for å hente barna innenfor åpningstiden.

Foreldre kan gi tillatelse til at barn over 12 år eller andre voksne enn foreldrene kan hente barn i barnehagen.

12.4 Personalet i barnehagen har ikke ansvar for medbrakte eiendeler.

* 1. De ansatte i barnehagen må ikke ta barna med i egen bil eller offentlig transportmiddel uten foreldrenes skriftlige samtykke.

12.6 Bilder av barn skal ikke publiseres på barnehagens internettside uten foreldrenes skriftlige samtykke.

 Dette gjelder og fotografering og videoopptak i forbindelse med observasjon i barnehagen og private

 video-opptak i barnehagen.